CELEX: C2004/106/163
Language: da
Date: 2004-04-30 00:00:00
Title: Sag T-100/04: Saganlagt den 11.marts 2004 af Massimo Giannini mod Kommissionen for De EuropæiskeFællesskaber

30.4.2004   
            
            
               DA
            
            
               Den Europæiske Unions Tidende
            
            
               C 106/83
            
         Sag anlagt den 11. marts 2004 af Massimo Giannini mod Kommissionen for De Europæiske Fællesskaber
   (Sag T-100/04)
   (2004/C 106/163)
   Processprog: fransk
   Ved De Europæiske Fællesskabers Ret i Første Instans er der den 11. marts 2004 anlagt sag mod Kommissionen for De Europæiske Fællesskaber af Massimo Giannini, Bruxelles, ved avocats Georges Vandersanden og Laure Levi, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Udvælgelseskomitéens afgørelse om ikke at opføre sagsøgeren på reservelisten i forbindelse med udvælgelsesprøve KOM/A/9/01 annulleres.
            
         
               —
            
            
               Kommissionen tilpligtes at betale sagsøgeren erstatning for det økonomiske tab, sagsøgeren har lidt, hvilket tab kan fastsættes til forskellen mellem den arbejdsløshedsydelse, sagsøgeren har fået udbetalt efter udløbet af hans kontrakt som midlertidig ansat, og vederlaget som tjenestemand i lønklasse A7, løntrin 4, og, for så vidt angår tiden efter hans arbejdsløshed, til vederlaget for en tjenestemand i lønklasse A7, løntrin 5.
            
         
               —
            
            
               Kommissionen tilpligtes at betale sagsøgeren 1 EUR i godtgørelse for den ikke-økonomiske skade, han har lidt.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   I den foreliggende sag har sagsøgeren anfægtet, at han ikke er blevet opført på den reserveliste, der blev udfærdiget efter udvælgelsesprøve KOM/A/9/01 med henblik på oprettelse af en ansættelsesreserve af fuldmægtige (stillingsgruppe A7/A6) inden for områderne økonomi og statistik.
   Til støtte for søgsmålet har sagsøgeren først påberåbt sig, at der er sket tilsidesættelse af artikel 4, 27, 29, 30 og 31 og bilag III til vedtægten, at hensynet til tjenestens interesse er tilsidesat, ligesom der er tale om tilsidesættelse af meddelelsen om udvælgelsesprøve, af omsorgspligten og af artikel 1 i afgørelse 2002/621/EF fra EF-institutionernes generalsekretærer, for så vidt som to af de personer, der er opført på reservelisten, og som er tjenestemænd, allerede er i stillingsgruppe A 7/A 6 og således beklæder stillinger som økonomer i denne stillingsgruppe.
   Sagsøgeren har endvidere gjort gældende, at der er tale om
   
               —
            
            
               Tilsidesættelse af princippet om forbud mod forskelsbehandling, idet udvælgelseskomitéen ikke har sikret en konsekvent anvendelse af bedømmelseskriterierne, og sagsøgeren ikke har haft de samme vilkår som de øvrige ansøgere.
            
         
               —
            
            
               Et åbenbart fejlskøn i den foreliggende sag.
            
         
               —
            
            
               Tilsidesættelse af princippet om god forvaltningsskik og af artikel 30 i og artikel 3 i bilag III til vedtægten, idet udvælgelseskomitéen ikke har haft de nødvendige kvalifikationer til, at den kunne bedømme prøverne objektivt.
            
         Sagsøgeren har endvidere påpeget, at proceduren ikke har været forskriftsmæssig, at der er tale om magtfordrejning og en kompetencemangel, ligesom der er sket tilsidesættelse af princippet om, at retsakter ikke må tillægges tilbagevirkende kraft.